Η **Otenet Α.Ε.** ήταν μια εταιρεία που ιδρύθηκε το 1996 και είχε ως αντικείμενό της την παροχή τηλεπικοινωνιακών και διαδικτυακών υπηρεσιών στον ελλαδικό χώρο και σε ορισμένες χώρες του εξωτερικού. Κατά το 2006 ο ΟΤΕ κατείχε το 94,58% του μετοχικού κεφαλαίου ενώ το υπόλοιπο 5,42% κατείχε το Εθνικό Κέντρο Έρευνας Φυσικών Επιστημών «Δημόκριτος» και το Εθνικό Μετσόβιο Πολυτεχνείο.

Η **Otenet Α.Ε.** διέθετε δύο θυγατρικές, την Voice@net, εταιρεία παροχής υπηρεσιών φωνής η οποία εντάχθηκε τον Ιούνιο του 2002 και την OTENET Κύπρου (Otenet Cyprus Ltd) που ιδρύθηκε στην Λευκωσία το 2000 και της οποίας παλαιότερα κατείχε το 60% του μετοχικού κεφαλαίου. Το 2005 απασχολούσε συνολικά 317 εργαζόμενους.

Δίκτυο
------

Το δίκτυο της Otenet ήταν εξοπλισμένο με εξήντα τέσσερις ιδιόκτητους κόμβους, σε όλες τις πρωτεύουσες των νομών της Ελλάδας. Για τη διασύνδεση αυτών, χρησιμοποιούνταν κυκλώματα μέγιστης ταχύτητας 310 Mbps (για τη ζεύξη Αθήνας-Θεσσαλονίκης) και ελάχιστης ταχύτητας 4 Mbps, 2 Mbps και 1 Mbps. Η διασύνδεση του δικτύου με το διεθνές διαδίκτυο, επιτυγχάνονταν μέσω κυκλωμάτων οπτικών ινών συνολικής χωρητικότητας 3.5 Gbps και με σημεία διασύνδεσης τους κόμβους της Αθήνας και της Θεσσαλονίκης.

Υπηρεσίες
---------

Η Otenet προσέφερε σύνδεση στο διαδίκτυο μέσω γραμμών PSTN, ISDN, ADSL και μισθωμένων κυκλωμάτων. Επίσης διέθετε ιδιόκτητο κέντρο δεδομένων όπου παρείχε φιλοξενία εξοπλισμού, φιλοξενία ιστοσελίδων, ενοικίαση εξοπλισμού, διαχείριση εξοπλισμού και εφαρμογών, και υπηρεσίες streaming ήχου/εικόνας.

Κριτική
-------

Ο ίδιος ο ΟΤΕ έχει κατηγορηθεί και έχουν κατατεθεί αιτήσεις για ασφαλιστικά μέτρα εναντίον του στην *ΕΕΤΤ* από άλλους παρόχους διαδικτυακών υπηρεσιών, για την προνομιακή συμπεριφορά του και την εκμετάλλευση της de facto δεσπόζουσας θέσης του για την προώθηση των συμφερόντων της Otenet.

Ιστορικό
--------

Η εταιρεία συστάθηκε στις 30 Μαΐου 1996 αρχικά ως *Ανώνυμη Ελληνική Εταιρεία Παροχής Προϊόντων και Υπηρεσιών Internet* με το διακριτικό τίτλο *Otenet* και έδρα την Αθήνα. Σχεδόν ένα χρόνο μετά, η *Otenet* μεταφέρεται στο Μαρούσι. Στα τέλη του 1999, η εταιρεία μετατρέπεται σε *Otenet Α.Ε.* Στα μέσα του 2004, η *Otenet* συγχωνεύτηκε με την *Ανώνυμη Εταιρεία Παροχής Τουριστικών Προϊόντων και Υπηρεσιών μέσω Internet* με τον διακριτικό τίτλο *Travel GR by Otenet* απορροφώντας την εξολοκλήρου ενώ στις αρχές του 2008, η ίδια η *Otenet* απορροφήθηκε εξολοκλήρου από τον ΟΤΕ. Τον Μάιο του 2008, απέκτησε το 100% της Voice@net, εταιρείας υπηρεσιών τηλεφωνίας στην οποία είχε τότε η Τρόπαια Συμμετοχική σύνολο συμμετοχής 15,93% (έναντι του 50% που απέκτησε τον Νοέμβριο του 1999), έναντι 1,3 εκατομμυρίων ευρώ.

Εξωτερικοί σύνδεσμοι
--------------------

* otenet.gr
* my.otenet.gr

Παραπομπές και σημειώσεις
-------------------------

1. ↑  «ΦΕΚ ΑΕ-ΕΠΕ 2788/2001». Εφημερίδα της Κυβερνήσεως. 16 Μαΐου 2001.
2. ↑  Υποδομή - Cosmote.gr
3. ↑  «ΦΕΚ ΑΕ-ΕΠΕ 2548/1996». Εφημερίδα της Κυβερνήσεως. 4 Ιουνίου 1996.
4. ↑  «ΦΕΚ ΑΕ-ΕΠΕ 1769/1997». Εφημερίδα της Κυβερνήσεως. 24 Απριλίου 1997.
5. ↑  «ΦΕΚ ΑΕ-ΕΠΕ 363/2000». Εφημερίδα της Κυβερνήσεως. 18 Ιανουαρίου 2000.
6. ↑  «ΦΕΚ ΑΕ-ΕΠΕ 10760/2004». Εφημερίδα της Κυβερνήσεως. 27 Αυγούστου 2004.
7. ↑  «ΦΕΚ ΑΕ-ΕΠΕ 13667/2004». Εφημερίδα της Κυβερνήσεως. 12 Νοεμβρίου 2004.
8. ↑  «ΦΕΚ ΑΕ-ΕΠΕ 2246/2008». Εφημερίδα της Κυβερνήσεως. 16 Απριλίου 2008.
9. ↑  «ΦΕΚ ΑΕ-ΕΠΕ 6288/2008». Εφημερίδα της Κυβερνήσεως. 3 Ιουλίου 2008.
10. ↑  «Νέα 1999». Τρόπαια Συμμετοχική. Αρχειοθετήθηκε από το πρωτότυπο στις 4 Φεβρουαρίου 2005. Ανακτήθηκε στις 17 Σεπτεμβρίου 2019.
11. ↑  «Οtenet: Με 100% στην Voicenet». *Euro2Day*. 29 Μαΐου 2008. Ανακτήθηκε στις 16 Σεπτεμβρίου 2019.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οργανισμός Τηλεπικοινωνιών Ελλάδος (ΟΤΕ) |
| --- |
|  |
| Μητρική | 
Deutsche Telekom |
|  |
| Θυγατρικές | 

|  |  |
| --- | --- |
| Ελλάδα | 
Cosmote • Cosmote e-value • ΟΤΕ Ασφάλιση • OTE Academy • OTE Estate • ΟΤΕGlobe • ΟΤΕ Rural North • ΟΤΕ Rural South • OTE Sat Maritel • CosmoONE • Γερμανός ΑΒΕΕ • COSMOTE TV • Cosmote Payments • Cosmote Technical Services |
|  |
| Παγκόσμια | 
OTE PLC • Telekom Romania |

 |
|  |
| Ανενεργές | 

|  |  |
| --- | --- |
| Ελλάδα | 
Otenet (συγχώνευση και ενσωμάτωση στον ΟΤΕ) |
|  |
| Παγκόσμια | 
Telekom Albania (νυν One Telecommunications) • Cosmofon (νυν A1 Macedonia) |

 |
|  |
| Τηλεόραση | 
COSMOTE TV • Cosmote Cinema • Cosmote Sport • Cosmote History |
|  |
| Καρτοκινητή | 
What's Up • Cosmoκάρτα • Frog |
|  |
| Υπηρεσίες τηλεφωνικού καταλόγου | 
11888 |
|  |
| Άλλες Υπηρεσίες | 
Μουσείο Τηλεπικοινωνιών ΟΤΕ • Πύργος του ΟΤΕ |

 |